31.10.2022
MT
Il-Ġurnal Uffiċjali tal-Unjoni Ewropea
C 418/49
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni kkontestata sa fejn tannulla d-deċiżjoni tad-Diviżjoni tal-Oppożizzjoni bbażata fuq il-konklużjoni fil-punt 39 tad-deċiżjoni kkontestata li “inġenerali s-sinjali [tar-rikorrenti u tal-opponent] huma simili”; — tikkundanna lill-EUIPO għall-ispejjeż sostnuti mir-rikorrenti.
Motiv invokat — Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill u tal-ġurisprudenza tal-Qorti tal-Ġustizzja tal-Unjoni Ewropea.
Rikors ippreżentat fl-1 ta’ Settembru 2022 – Carmeuse Holding vs Il-Kummissjoni (Kawża T-554/22) (2022/C 418/63) Lingwa tal-kawża: l-Ingliż Partijiet Rikorrent: Carmeuse Holding SRL (Brașov, ir-Rumanija) (rappreżentant S. Olaru, R. Ionescu u R. Savin, avukati) Konvenut: Il-Kummissjoni Ewropea
Talbiet Ir-rikorrenti titlob li l-Qorti Ġenerali jogħġobha: — tgħaqqad dan ir-rikors għal annullament mar-rikors ippreżentat minn Carmeuse mid-Deċiżjoni tal-Kummissjo­ ni 2022/C 160/09 tal-14 ta’ Frar 2022, li huwa s-suġġett tal-Każ numru T-385/22; — tiddikjara r-rikors ammissibbli u fondat; — tannulla d-Deċiżjoni tal-Kummissjoni tal-21 ta’ April 2022 li tagħti struzzjonijiet lill-Amministratur Ċentrali tar-Reġistru tat-Tranżazzjonijiet tal-Unjoni Ewropea biex idaħħal il-bidliet fit-tabelli ta’ allokazzjoni nazzjonali tal-Bulgarija, iċ-Ċekja, id-Danimarka, il-Ġermanja, l-Estonja, l-Irlanda, il-Greċja, Spanja, Franza, l-Italja, Ċipru, il-Latvja, il-Lussemburgu, l-Ungerija, il-Pajjiżi l-Baxxi, l-Awstrija, il-Polonja, il-Portugall, ir-Rumanija, is-Slovakkja, il-Finlandja u l-Iżvezja fir-Reġistru tat-Tranżazzjonijiet tal-Unjoni Ewropea (1) sa fejn tistabbilixxi numru żbaljat ta’ allowances b’xejn li għandhom jiġu allokati għall-istallazzjonijiet Valea Mare Pravat, Fieni u Chiscadaga għas-snin 2021-2025 u tnaqqas: — numru ta’ 5 444 allowances b’xejn għal Carmeuse Holding SRL – l-istallazzjoni ta’ Valea Mare Pravat, lokat fil-Valea Mare Pravat, ir-Rumanija, ID 55 fir-Reġistru tal-Unjoni, għal kull waħda mis-snin 2021-2025; — numru ta’ 4 667 allowances b’xejn għal Carmeuse Holding SRL – l-istallazzjoni ta’ Fieni, lokat f’Fieni, ir-Rumanija, ID 56 fir-Reġistru tal-Unjoni, għal kull waħda mis-snin 2021-2025; — numru ta’ 3 473 allowances b’xejn għal Carmeuse Holding SRL – l-istallazzjoni ta’ Chiscadaga, lokat f’Chiscadaga, ir-Rumanija, ID 57 fir-Reġistru tal-Unjoni, għal kull waħda mis-snin 2021-2025; — tikkundanna lill-konvenuta għall-ispejjeż tar-rikorrenti f’dawn il-proċedimenti; — tieħu kull miżura oħra jew żejda kif tippermetti l-ġustizzja.